Flere og flere mennesker vælger at udforske Færøerne på deres cykel. Det er heller underligt, når man tager den smukke og storslåede natur med veje gennem daler og op ad fjeldsider, i betragtning. Infrastrukturen på Færøerne er fremragende og så godt som alle øer er tilgængelige enten via undersøisk tunnel, broer eller færger. Dette, kombineret med meget begrænset trafik på de fleste veje, gør det at cykle på Færøerne til en behagelig oplevelse. Denne, en uges lange cykelferie, giver dig rig mulighed for at komme vidt omkring og nyde den vilde robuste natur, som øerne har at tilbyde. Dag 1: Check in på Hotel Vágar som ligger kun 500m fra lufthavnen. Cyklerne står klar til dig på hotellet, og vi foreslår at du starter med en cykeltur langs fjorden til byderne Bøur og Gásadalur–afstand ca. 20 km frem og tilbage Dag 2: Tag cyklen og kør imod søen Sørvágsvatn, via Miðvágur og igennem Sandavágur til enden af den smalle vej ud af bygden hvor du har en fantastisk udsigt til klippen Trøllkonufingur–cykelafstand ca. 23 km. frem og tilbage. Ved Sørvágsvatn foreslår vi at du sætter cyklen fra dig og går en tur langs søen ud til vandfaldet Bøsdalafossur. Dag 3: I dag flytter I til Hotel Runavík. Vi foreslår I tager turen med offentlig bus, da der er flere tunneller på ruten og derfor ikke velegnet til cykel. Herfra foreslår vi en cykeltur via Toftir og ind på den smalle vej Angið, der i nålesving drejer ind på øen. Du vil komme forbi den smukke bjergsø Toftavatn–cykelafstand ca. 10 km frem og tilbage Dag 4: Tag offentlig bus til Gamlarætt, hvorfra du tager færgen til Sandoy. Fra Skopun kører du så turen til Skálavík på din cykel–cykelafstand ca. 18 km Dag 5: Sandoy er en ø med mange smukke små bygder. Hvis du foretrækker en relativet let tur på fladt terræn, kan du cykle fra Skálavík til den øde landsby sydpå, Skarvanes–afstand ca. 20 km. frem og tilbage. En anden mulighed er at cykle til Dalur, som er vanskeligere, da vejen er stejl og smal–afstand ca. 20 km. frem og tilbage Dag 6: Check ud fra hotellet og cykl til Skopun og hvorfra du tager færgen retur til fastlandet–afstand 18 km. På Streymoy igen, cykler du til den historiske landsby Kirkjubøur og besøger den 900 år gamle bondegård og 700 år gamle kirkeruiner, inden du tager til Tórshavn–afstand ca. 20 km. Dag 7: Vi foreslår at du på din sidste dag på øerne enten cykler en tur via bjergvejen Oyggjavegurin til Kollafjørður–ca. 40 km eller op imod udsigtspunktet ved fjeldet Sornfelli hvorfra du har en fantastisk udsigt over øerne især vestover–ca. 34 km.